כיתות ו' – יוון העתיקה.
למידה בעולמות ווירטואליים הינה למידה מתקדמת המעלה את המוטיבציה ללמידה. היא מכשירה את התלמידים לעולם המתקדם שמחוץ למערכת החינוך ומשלבת לימוד טכנולוגיה ובניית מודלים בתלת מימד. הפלטפורמה מאפשרת לתלמידים לעבוד בקצב שלהם, בעולם שונה מהכיתה הרגילה ולחוות חוויית למידה חדשה.
האתר המרכזי הוא האי "אתונה". אי זה נבנה כמודל תלת מימדי, בהתאמה לכתבים ההיסטוריים ומפת אתונה כפי שהייתה בתקופה עליה מדובר, בספרי הלימוד. לתלמידים משימות ארוכות טווח המאוגדות במבנה של קווסט (משחק חיפוש). התלמידים מטיילים במרחב המודל התלת מימדי, פותרים את החידות בשלבים עד לסיום המשימה וקבלת הפרס.
בנוסף, לכל בית ספר אי פרטי בו התלמידים יכולים להתנסות בלמידה בעולמות ווירטואליים, בניית מבנים יוונים עתיקים או בית יווני פרטי עבור התלמידים.
לשיעורי היסטוריה בכיתות ו' שתי שעות שבועיות, שעה אחת מתוכן תוקדש ללמידה בעולם הווירטואלי. המורים המשתתפים בתוכנית מקבלים חוברת הדרכה ומערכי שיעור מוכנים, סרטוני הדרכה מוכנים בכדי שיוכלו להראות לתלמידים. כמו כן במהלך כל השנה המורים יקבלו הדרכה וליווי צמוד ממפתחת התכנית, קרן אלימלך.
התוכנית פועלת בבתי הספר בן גוריון, החשמונאים ועליות. בתי ספר נוספים המעוניינים להצטרף לתוכנית מוזמנים לפנות לאגף החינוך בעירייה.
לצפייה בדוגמאות מהעבודה במהלך השנה, לחצו כאן.